cyanic-selkie/wikianc huggingface dataset:
ভাঞ্জা মিলিনকোভিচ-সাভিচ
ভাঞ্জা মিলিঙ্কোভিচ-সাভিচ (Вања Милинковић-Савић, ; জন্ম ২০ ফেব্রুয়ারী ১৯৯৭) একজন সার্বীয় পেশাদার ফুটবলার যিনি ইতালীয় ক্লাব তোরিনোর হয়ে গোলরক্ষক হিসেবে খেলেন। স্পেনে জন্মগ্রহণ করলেও তিনি সার্বিয়া জাতীয় দলের প্রতিনিধিত্ব করেন। তার বড় ভাই সের্গেজ মিলিনকোভিচ-সাভিচ লাৎসিয়োর হয়ে খেলেন।
যুক্তরাজ্যের ওয়ার্ক পারমিট পেতে ব্যর্থ হওয়ায় নভেম্বর ২০১৫ সালে ইংলিশ ক্লাব ম্যানচেস্টার ইউনাইটেড ফুটবল ক্লাব তাকে ছেড়ে দেয় এবং লেখিয়া গদাইস্কের সাথে একটি চুক্তি স্বাক্ষর করে। ২০১৭ সালে তিনি টরিনো দ্বারা স্বাক্ষরিত হন।
বোস্তামীর কাছিম
বোস্তামীর কাছিম বা বোস্তামীর কচ্ছপ (বৈজ্ঞানিক নাম: Nilssonia nigricans) আন্তর্জাতিকভাবে স্বীকৃত একটি অত্যন্ত বিরল এবং চরমভাবে বিপন্নপ্রায় প্রজাতির কচ্ছপ। বৈজ্ঞানিকভাবে এদের কালো নরম খোলের কচ্ছপ হিসাবে আখ্যায়িত করা হয়।
মল্লিকা ঝাঁঝি
মল্লিকা ঝাঁঝি বাংলাদেশের একটি বিলুপ্তপ্রায় উদ্ভিদ। এর বৈজ্ঞানিক নাম Aldrovanda vesiculosa Linn. এর গোত্র Droseraceae। মল্লিকা ঝাঁঝি একটি জলজ ও পতঙ্গভুক উদ্ভিদ।
বোস্তামীর কাছিম
অবস্থান
thumb|বাম|[[বায়েজিদ বোস্তামীর মাজার সংলগ্ন দীঘি]] বর্তমানে বাংলাদেশের চট্টগ্রামে বায়েজিদ বোস্তামীর মাজার সংলগ্ন দিঘিতে এই প্রজাতির দেখা মিলে।
মল্লিকা ঝাঁঝি
গঠন
এ উদ্ভিদটি সম্পূর্ণ ৪-১২ ইঞ্চি (১০-৩০ সে.মি.) লম্বা হয়। বসন্তকালে এতে ছোট্ট সাদা ফুল ফোটে। উদ্ভিদটির শিকার ধরার ফাঁদ জলের নিচে থাকে। প্রত্যেকটি উদ্ভিদের কতগুলো স্বচ্ছ পাতাসহ একটি সরু কাণ্ড থাকে। কাণ্ডের চারদিকে ৮ টি পাতা চাকা স্পোকের মত সাজানো থাকে বলে উদ্ভিদটিকে ওয়াটারহুইল বলা হয়।
বোস্তামীর কাছিম
অবস্থান
এছাড়াও ভারতের আসাম প্রদেশের ৯টি স্থানে এই প্রজাতি পাওয়ার কথা শোনা যায়। স্থানগুলো হলো (১) কামাক্ষা, (২) নাগাঙ্কর, (৩) গোয়াহাটিতে ব্রহ্মপুত্র নদীর দক্ষিণ তীর, (৪) ডিব্রুগড়, (৫) তিনসুকিয়া, (৬) বিশ্বনাথ ঘাট, (৭) কাজিরাঙ্গা জাতীয় উদ্যান, (৮) নামেরী জাতীয় উদ্যান এবং (৯) নাজিরা।
মল্লিকা ঝাঁঝি
শিকারের পদ্ধতি
এ উদ্ভিদের পাতাগুলোই ফাঁদ হিসেবে কাজ করে। পাতাগুলো আকারে বেশ ছোট, দৈর্ঘ্যে মাত্র এক ইঞ্চির চার ভাগের এক ভাগ (৬ মিলিমিটার)। আকারে খুব ছোট এদের শিকার গুলোও খুব ছোট হয়ে থাকে। এতে ধরা পড়ে উকুনের মত ছোট্ট এক ধরনের জলজ প্রাণী। প্ল্যাঙ্কটন নামে পরিচিত আণীবীক্ষণিক জলজ প্রাণীকুল আর জলজ প্রাণীদের লার্ভা। ওয়াটার হুইলের পাতাগুলো কাজ করে জলের নিচের ভেনাস ফাইট্র্যাপের মত। এদের পাতা দুটি খণ্ডে বিভক্ত। এখানে সারিবদ্ধভাবে শুঙ্গ সাজানো থাকে। আর খন্ডগুলোর মধ্যে থাকে ট্রিগার হেয়ার। একটি পোকা ফাঁদে প্রবেশ করলে পাতার খন্ড দুটি এক সেকেন্ডেরও কম সময়ের মধ্যে বন্ধ হয়ে যায়। ওয়াটারহুইল তখন শিকারকে পরিপাক করে ফেলে এবং পরবর্তী শিকার ধরার জন্য ফাঁদ আবারো প্রস্তুত হয়ে যায়।
বোস্তামীর কাছিম
অবস্থান
অন্যত্র বিলুপ্তপ্রায় এই কচ্ছপ প্রজাতির দেখা মিলে না।
বায়েজিদ বোস্তামীর মাজার প্রাঙ্গণে, মাজারের দেখাশোনার দ্বায়িত্বে থাকা তত্বাবধায়ক কমিটির লোকদের দ্বারাই এদের প্রতিপালন করা হয়। বর্তমানে মাজার প্রাঙ্গণ সংলগ্ন দীঘিতে দেড়শো থেকে সাড়ে তিনশো কচ্ছপের আবাস রয়েছে বলে ধারণা করা হয়। প্রজনন মৌসুমে মাজারের মূল পাহাড়ের পেছনে এদের জন্য সংরক্ষিত স্থানে এদের ডিম পাড়ার ব্যবস্থা করা হয়।
২০০২ সালে পরিবেশ ও প্রকৃতি সংরক্ষণে আন্তর্জাতিক সংস্থা, আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (IUCN) কর্তৃক বোস্তামী কাছিম কে চরমভাবে বিলুপ্তপ্রায় প্রজাতি হিসাবে তালিকাভুক্ত করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
নদীতে বোস্তামী কাছিম
১৯৯৮ সালে ইন্টারন্যাশনাল ইউনিয়ন অব কনজারভেশন অব নেচারের (আইইউসিএন) অন্যতম বিপন্নপ্রায় প্রাণীর তালিকায় বোস্তামী কাছিমের নাম উঠে আসে। বলা হয়ে থাকে, বায়েজিদ বোস্তামীর মাজার ছাড়া বিশ্বের বেশির ভাগ অঞ্চলে এ প্রাণীর দেখা মেলে না। সর্বপ্রথম ২০০৭ সালে প্রাণিবিজ্ঞানী পিটার গ্রাসবাগ তার পিএইচডি গবেষণার মাধ্যমে দেখান, ভারতের আসামের বেশ কয়েকটি মন্দিরের পুকুরে বোস্তামী কাছিম রয়েছে। সেই থেকে বিজ্ঞানীরা অনুমান করেন, তা হলে আসাম ও বাংলাদেশের নদী-জলাশয়ে এ প্রাণীর বসবাস রয়েছে।
২০০৯ সালে, ক্যারিনামের নির্বাহী পরিচালক এস এম এ রশিদ এবং অস্ট্রীয় বিজ্ঞানী পিটার গ্রাসবাগ বাংলাদেশে মিঠা পানির কাছিমের ব্যবসা নিয়ে একটি গবেষণা করছিলেন। মৌলভীবাজারের শ্রীমঙ্গল বাজারে বেশ ভিন্ন ধরনের কাছিম দেখতে পান। তাৎক্ষণিকভাবে ডিএনএ পরীক্ষার জন্য কাছিমটির শরীর থেকে কিছু কোষ সংগ্রহ করেন তারা। পরে ২০১০ সালে তারা পার্বত্য চট্টগ্রামের মানিকছড়িতে জেলেদের বড়শিতে ধরা পড়া একটা কাছিম দেখতে পান। বোস্তামী কাছিমের মতো মনে হওয়ায় সেটিরও কোষ ডিএনএ পরীক্ষা করার জন্য সংগ্রহ করা হয়। ২০১১-১২ সালে এ প্রজাতির কাছিম মুহুরী নদী ও নেত্রকোণার একটি জলাশয় থেকেও সংগ্রহ করে গবেষক দল। ইতিমধ্যে ড. গ্রাসবাগ জানান, জার্মানির ড্রেসডেনে অবস্থিত মিউজিয়াম অব জুওলজিতে কয়েক প্রজাতির কাছিম শনাক্ত করার জন্য গবেষণা চলছে। সেখানে সংগ্রহ করা কোষের নমুনার ডিএনএ পরীক্ষা করে ডিএনএ পরীক্ষার পর জানা গেল দুটি টিস্যুর নমুনা, দুটিরই নিলসোনিয়া নিগ্রিক্যান্স বা বোস্তামী কাছিমের। আরও জানা গেল, এ প্রজাতির বাহ্যিক রঙের কয়েক প্রকার রয়েছে, যা বয়স বা স্থানের কারণে হতে পারে।
আইইউসিএনের হিসাব অনুযায়ী, বিশ্বে মোট ২৬০ জাতের কাছিম রয়েছে। এর মধ্যে বাংলাদেশে রয়েছে ৩০ প্রজাতির, যার ছয়টি ছাড়া বাকি সবগুলোর নাম বিপন্নপ্রায় প্রাণীর তালিকায় উঠেছে। শত বছরের ওপরে আয়ু নিয়ে জন্ম নেওয়া বোস্তামী কাছিমের যে কটি জাত দেশের বিভিন্ন নদী-জলাশয়ে পাওয়া গেছে, তার দৈর্ঘ্য ৫০ থেকে ৬০ সেন্টিমিটার। তবে বায়েজিদ বোস্তামীর মাজারের কাছিমগুলোর দৈর্ঘ্য ৯০ সেন্টিমিটার থেকে এক মিটার পর্যন্ত। খয়েরি ও কালচে রঙের এ প্রাণী মূলত নাতিশীতোষ্ণ আবহাওয়ায় জীবন ধারণ করতে পারে।
জু জি-হুন
জু জি-হুন (জন্ম ১৬ ই মে, ১৯৮২) দক্ষিণ কোরীয় অভিনেতা এবং মডেল। ২০০৬ সালে হিট নাটক প্রিন্সেস আওয়ার্সে তিনি প্রথমবার শীর্ষ ভূমিকায় অভিনয় করেছিলেন। তাঁর অন্যান্য উল্লেখযোগ্য অভিনয়গুলির মধ্যে রয়েছে দ্য ডেভিল, অ্যান্টিক, মাস্ক, এলং উইথ দ্য গডস: দ্য টু ওয়ার্ল্ডস এবং এর সিক্যুয়াল, দ্য স্পাই গান নর্থ, ডার্ক ফিগার অফ ক্রাইম এবং কিংডম ।
জীবনের প্রথমার্ধ
২০০৩ সালে, জু মডেল হিসাবে আত্মপ্রকাশ করেছিলেন, ক্যালভিন ক্লিন, লেভির এবং রিবকের মতো পোশাক ব্র্যান্ডের বিজ্ঞাপনে। তিনি মডেলিংয়ের জন্য অনেক পুরস্কার জিতেছিলেন। বিনোদন জগতে প্রবেশের আগে তিনি টোংওয়ান কলেজে পড়াশোনা করেছেন।
বাধ্যতামূলকভাবে সৈন্যদলে নিয়োগ
২ ফেব্রুয়ারি, ২০১০ সালে, জু গিয়ংগি প্রদেশের উজিওংবু -তে পাঁচ সপ্তাহের বাধ্যতামূলক সামরিক পরিষেবার বেসিক প্রশিক্ষণে অংশগ্রহণ করতে কোরীয় সেনাবাহিনীতে যোগ দেন এবং তারপরে রিজার্ভ ফোর্সের সক্রিয় সদস্য হিসাবে দায়িত্ব পালন করেন।
আগস্টে, জু সামরিক বাদ্যদল ভয়েজ অফ লাইফে -এ সহ অভিনেতা লি জুন-জি সাথে যোগ দেন। এই দল জাতীয় প্রতিরক্ষা মন্ত্রক এবং কোরিয়া মিউজিকাল থিয়েটার অ্যাসোসিয়েশনের সহ-প্রযোজনায় কোরিয়ান যুদ্ধের ৬০ বছর পূর্তি উপলক্ষে আয়োজিত অনুষ্ঠান পরিচালনা করে। অনুষ্ঠানটি ২১ থেকে ২৯ আগস্ট কোরিয়ার জাতীয় থিয়েটারে চলেছিল। ২১ জুলাই, ২০১১ সালে জুকে অব্যাহতি দেওয়া হয়েছিল।
মাইকেল কার্টিজ
মাইকেল কার্টিজ (২৪শে ডিসেম্বর, ১৮৮৬ - ১০ই এপ্রিল, ১৯৬২) একাডেমি পুরস্কার বিজয়ী হাঙ্গেরীয়-মার্কিন চলচ্চিত্র পরিচালক। তিনি ইউরোপে প্রায় ৫০টি চলচ্চিত্র নির্মাণ করেছেন, যুক্তরাষ্ট্রে নির্মাণ করেছেন আরও ১০০টি চলচ্চিত্র। এর মধ্যে বিখ্যাত চলচ্চিত্রগুলো হচ্ছে দি অ্যাডভেঞ্চার্‌স অব রবিন হুড, অ্যাঞ্জেল্‌স উইথ ডার্টি ফেইসেস, কাসাব্লাঙ্কা, ইয়াংকি ডুড্‌ল ড্যান্ডি এবং হোয়াইট ক্রিসমাস। ১৯৩০ এবং চল্লিশের দশকে ওয়ার্নর ব্রাদার্স স্টুডিওর স্বর্ণযুগে তিনি সাফল্য অর্জন করেছিল।
১৯৪০ এর পর অবশ্য তিনি খুব একটা সফলতা পাননি। এই সময় তিনি মূলত স্টুডিওর মাধ্যমে চলচ্চিত্র নির্মাণ ত্যাগ করে নিজে চলচ্চিত্র প্রযোজনা এবং ফ্রিল্যান্স কাজকর্ম শুরু করেছিলেন। খুব বেশি সফল না হলেও কাজ চালিয়ে গেছেন মৃত্যুর আগ পর্যন্ত।
কেভিন কসনার
কেভিন মাইকেল কসনার (Kevin Michael Costner) (জন্ম: ১৮ জানুয়ারি ১৯৫৫) একজন মার্কিন অভিনেতা, চলচ্চিত্র পরিচালক, এবং প্রযোজক। তিনি দুটি একাডেমি পুরস্কার, দুটি গোল্ডেন গ্লোব পুরস্কার, একটি প্রাইমটাইম এমি পুরস্কার ও দুটি স্ক্রিন অ্যাক্টরস গিল্ড পুরস্কার বিজয়ী।
কসনার স্বাধীন চলচ্চিত্র সিজল বিচ, ইউ.এস.এ. (১৯৮১)-এ অভিনয়ের মধ্য দিয়ে তার চলচ্চিত্র জীবন শুরু করেন। এরপর তিনি কয়েকটি চলচ্চিত্র ছোট ও পার্শ্ব চরিত্রে অভিনয়ের পর দি আনটাচেবলস (১৯৮৭) চলচ্চিত্রে এলিয়ট নেস চরিত্রে অভিনয়ের মধ্য দিয়ে খ্যাতি অর্জন করেন। এই ধারাবাহিকতায় তিনি নো ওয়ে আউট (১৯৮৭), বুল ডারহাম (১৯৮৮), ফিল্ড অব ড্রিমস (১৯৮৯) ড্যান্সেস উইথ উল্‌ভস (১৯৯০), জেএফকে (১৯৯১), রবিন হুড: প্রিন্স অব থিভস (১৯৯১), দ্য বডিগার্ড (১৯৯২), ও আ পারফেক্ট ওয়ার্ল্ড (১৯৯৩) চলচ্চিত্রে অভিনয় করে সফলতা অর্জন করেন। তিনি ড্যান্সেস উইথ উল্‌ভস চলচ্চিত্রে লেফটেন্যান্ট জে ডানবার চরিত্রে অভিনয় করার জন্য সবচেয়ে বিখ্যাত। এই ছবিটি ৭টি ক্ষেত্রে একাডমি পুরস্কার পেয়েছিল যার মধ্যে কসনার শ্রেষ্ঠ চলচ্চিত্র এবং শ্রেষ্ঠ পরিচালকের পুরস্কার অর্জন করেন।
১৯৯৫ সালে তিনি ওয়েস্টওয়ার্ল্ড চলচ্চিত্রটি যৌথভাবে প্রযোজনা করেন এবং এতে শ্রেষ্ঠাংশে অভিনয় করেন। এটি সে সময়ের সবচেয়ে ব্যয়বহুল চলচ্চিত্র ছিল, কিন্তু চলচ্চিত্রটি বক্স অফিসে ব্যর্থ হয় এবং তার কর্মজীবনের পতন হিসেবে চিহ্নিত হয়। তার দ্বিতীয় পরিচালিত চলচ্চিত্র ছিল দ্য পোস্টম্যান (১৯৯৭)। এরপর তার অভিনীত মেসেজ ইন আ বোটল (১৯৯৯), ফর লাভ অব দ্য গেম (১৯৯৯), থার্টিন ডেজ (২০০০), থ্রি হাউজেন্ড মাইলস টু গ্রেসল্যান্ড (২০০১), ড্রাগনফ্লাই (২০০২), রিউমার হ্যাজ ইট (২০০৫), দ্য গার্ডিয়ান (২০০৬), মিস্টার ব্রুকস (২০০৭), থ্রি ডেজ টু কিল (২০১৪), ড্রাফট ডে (২০১৪), ম্যাকফারল্যান্ড, ইউএসএ (২০১৫), ও ক্রিমিনাল (২০১৬) চলচ্চিত্রগুলো বক্স অফিসে ব্যর্থ হয়। এছাড়া তিনি দি আপসাইড অব অ্যাঙ্গার (২০০৫), ম্যান অব স্টিল (২০১৩), হিডেন ফিগারস (২০১৬), ও মলিস গেম (২০১৭)-এর মত সমাদৃত চলচ্চিত্রে পার্শ্ব চরিত্রে অভিনয় করেন।
টেলিভিশনে কসনার মিনি ধারাবাহিক হ্যাটফিল্ডস অ্যান্ড ম্যাকয়স (২০১২)-এ ডেভল আন্স হ্যাটফিল্ড চরিত্রে অভিনয় করে সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। ২০১৮ সাল থেকে তিনি নাট্যধর্মী ধারাবাহিক ইয়েলোস্টোন-এ জন ডাটন চরিত্রে অভিনয় করছেন।
শন গ্রাফ
শন ফ্রান্সিস গ্রাফ (Shaun Graf; জন্ম: ১৯ মে, ১৯৫৭) মেলবোর্ন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮১ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া এবং ইংরেজ কাউন্টি ক্রিকেটে হ্যাম্পশায়ার প্রতিনিধিত্ব করেন। ১৯৮০-এর দশকে দলে তিনি মূলতঃ অল-রাউন্ডার হিসেবে খেলতেন। ডানহাতি ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন শন গ্রাফ।
প্রথম-শ্রেণীর ক্রিকেট
১৯৭৯-৮০ মৌসুম থেকে ১৯৮৪-৮৫ মৌসুম পর্যন্ত শন গ্রাফের প্রথম-শ্রেণীর খেলোয়াড়ী জীবন চলমান ছিল। শেফিল্ড শিল্ডে ওয়েস্টার্ন ওয়ারিয়র্সে খেলার পাশাপাশি নিজ রাজ্য ভিক্টোরিয়ার পক্ষে খেলেছেন। উভয় দলের শেফিল্ড শিল্ডের শিরোপা বিজয়ে ভূমিকা রেখেছেন। ১৯৭৯-৮০ মৌসুমে ভিক্টোরিয়া ও ১৯৮৩-৮৪ মৌসুমে ওয়েস্টার্ন অস্ট্রেলিয়ার শেফিল্ড শিল্ডের শিরোপা বিজয়ী দলের অন্যতম সদস্য ছিলেন। এছাড়াও, কাউন্টি ক্রিকেটে হ্যাম্পশায়ারের পক্ষে খেলেন।
ভিক্টোরিয়ার সমারভিল এলাকায় শন গ্রাফের জন্ম। মেনটোনের সেন্ট বেডেস কলেজে পড়াশুনো করেন। ১৯ বছর বয়সে ১৯৭৬-৭৭ মৌসুমে সেন্ট কিল্ডা ক্রিকেট ক্লাবের সদস্যরূপে স্তরভিত্তিক ক্রিকেটে অভিষেক ঘটে তার। ঐ মৌসুমে তিনি অল-রাউন্ডার হিসেবে খেলেন। ডানহাতে মিডিয়াম ফাস্ট বোলিংয়ের পাশাপাশি দর্শনীয় ড্রাইভিং সহযোগে বামহাতে ব্যাটিং করতেন।
১৯৭৯ সালে ইংল্যান্ড গমন করেন। এ পর্যায়ে তিনি মাইনর কাউন্টিজ প্রতিযোগিতায় উইলশায়ারের পক্ষে খেলেন। তন্মধ্যে, অক্সফোর্ডশায়ারের বিপক্ষে ৫১, ডরসেটের বিপক্ষে ৭/৭৩, এবং বার্কশায়ারের বিপক্ষে ৭৯ ও চার উইকেট লাভ করেছিলেন। গ্লুচেস্টারশায়ার দ্বিতীয় একাদশের সদস্যরূপে ৬/২৭ লাভ করেন।
ঘরোয়া ক্রিকেট
১৯৭৯-৮০ মৌসুমে ভিক্টোরিয়ার সদস্যরূপে প্রথম-শ্রেণীর ক্রিকেটে অভিষেক পর্ব সম্পন্ন হয় শন গ্রাফের। ঐ মৌসুমে তিনি বেশ কয়েকবার উল্লেখযোগ্য সাফল্যের সন্ধান পেয়েছেন। তন্মধ্যে, ওয়েস্টার্ন অস্ট্রেলিয়ার বিপক্ষে ৩/২৪, ওয়েস্টার্ন অস্ট্রেলিয়ার বিপক্ষে অপরাজিত ৫৮, ও সাউথ অস্ট্রেলিয়ার বিপক্ষে সাত উইকেট পেয়েছেন।
ম্যাকডোনাল্ডস কাপে তিনি কিছু ভালো খেলা উপহার দিয়েছেন। সাউথ অস্ট্রেলিয়ার বিপক্ষে অভিষেক খেলায় ১/৪৪ ও অপরাজিত ১৯ রান তুলে ভিক্টোরিয়াকে তিন উইকেটে জয় এনে দেন। চূড়ান্ত খেলায় ২/৩৪ বোলিং পরিসংখ্যান গড়ে ভিক্টোরিয়াকে জয়লাভে সহায়তাসহ চ্যাম্পিয়নশীপের শিরোপা জয়ে ভূমিকা রাখেন। ঐ মৌসুমে ভিক্টোরিয়া দল শেফিল্ড শিল্ডের শিরোপা জয় করেছিল। গ্রেড ক্রিকেটে সেন্ট কিল্ডার পক্ষে খেলেন। মেলবোর্নের বিপক্ষে ৪/৫৪ ও ৯৩ রান তুলে দলকে জয় এনে দেন তিনি। চূড়ান্ত খেলায় পাঁচ উইকেট পেলেও ফুটস্ক্রে খেলায় জয় পায়।
কাউন্টি ক্রিকেটে অংশগ্রহণ
১৯৮০ সালে হ্যাম্পশায়ারের পক্ষে খেলার জন্যে প্রস্তাবনা পান। তবে, স্বাভাবিক খেলা উপহার দিতে পারেননি তিনি। মাত্র ১৯ গড়ে ২১৪ রান তুলতে পেরেছিলেন। প্রথম-শ্রেণীর কাউন্টি খেলায় কেবলমাত্র একবার পঞ্চাশোর্ধ্ব ইনিংস খেলতে পেরেছিলেন। ৪৮ গড়ে মাত্র ১৬টি প্রথম-শ্রেণীর উইকেট পান। ব্যক্তিগত সেরা বোলিং পরিসংখ্যান গড়েন ২/২৪। এছাড়াও, অক্সফোর্ডের বিপক্ষে ৪৪ রান তুলেছিলেন। ঐ মৌসুমে হ্যাম্পশায়ার দল তালিকায় সর্বশেষ স্থান দখল করে। নিজস্ব সর্বশেষ কাউন্টি খেলায় এসেক্সের বিপক্ষে অপরাজিত ৫৭ রান তুলেন। তবে, একদিনের খেলায় তার মান কিছুটা ভালো ছিল। ডার্বিশায়ারের বিপক্ষে ৩/৪৪, সমারসেটের বিপক্ষে ২/১২, ল্যাঙ্কাশায়ারের বিপক্ষে ৩/২৬, ও এসেক্সের বিপক্ষে ২/২৪ পান। এছাড়াও, হ্যাম্পশায়ার দ্বিতীয় একাদশের সদস্যরূপে কিছু ভালো খেলেন। একটি খেলায় পাঁচ উইকেট লাভসহ ৫১ রান সংগ্রহ করেন।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি ওডিআইয়ে অংশগ্রহণ করেছেন শন গ্রাফ। ২৩ নভেম্বর, ১৯৮০ তারিখে অ্যাডিলেডে সফরকারী নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ২৪ নভেম্বর, ১৯৮১ তারিখে সিডনিতে সফরকারী ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি। তবে, ১৯৮০-৮১ মৌসুমে অস্ট্রেলিয়ার পক্ষে টেস্ট খেলায় দ্বাদশ খেলোয়াড়ের ভূমিকায় অবতীর্ণ হয়েছিলেন।
১৯৮০-৮১ মৌসুমে শন গ্রাফের খেলার মান ভালো ছিল। শিল্ডে নিজস্ব প্রথম খেলায় ওয়েস্টার্ন অস্ট্রেলিয়ার বিপক্ষে ৩৪ ও ৬৪ রান সংগ্রহসহ চার উইকেট পান। ওয়েস্টার্ন অস্ট্রেলিয়ার বিপক্ষে আরেকটি খেলায় অপরাজিত ১০০ ও ৩/২৪ পান। একদিনের খেলায় কুইন্সল্যান্ডের বিপক্ষে ২/৬ পান।
এ পর্যায়ে অস্ট্রেলিয়া দল অল-রাউন্ডারের সন্ধান করছিল। ফলশ্রুতিতে, সফররত নিউজিল্যান্ডের বিপক্ষে সিরিজের দ্বিতীয় টেস্ট খেলার জন্যে তাকে আমন্ত্রণ জানানো হয়। তবে, গ্রাফকে দ্বাদশ খেলোয়াড় হিসেবে রাখা হয় ও তিনি খেলেননি। তবে, নভেম্বর, ১৯৮০ সালে অ্যাডিলেড ওভালে নিউজিল্যান্ডের বিপক্ষে ওডিআই খেলার জন্যে মনোনীত হন।
অস্ট্রেলীয় অধিনায়ক গ্রেগ চ্যাপেল মন্তব্য করেন যে, এ মুহুর্তে যদিও আমরা কঠিন সময় অতিবাহিত করছি, সম্ভবতঃ প্রকৃত অল-রাউন্ডারের দলে অভাব রয়েছে। শন গ্রাফ এ স্থানের উপযুক্ত ও অস্ট্রেলিয়ার প্রয়োজন অনুযায়ী শুধুমাত্র একদিনের ক্রিকেট নয়, বরঞ্চ টেস্ট খেলায়ও তিনি তার ক্রীড়াশৈলী তুলে ধরবেন। খেলায় শন গ্রাফ শূন্য রান ও ১/৪০ পান। পরের খেলার জন্যেও তাকে দলে রাখা হয়। নিউজিল্যান্ডের বিপক্ষে ঐ খেলায় ২/৪০ পান। ভারতের বিপক্ষে ০/৩০ ও ৫ রান তুলেন। নিউজিল্যান্ডের বিপক্ষে ০/১৫ পান এবং ভারতের বিপক্ষে ২/২৩ পান।
নিউজিল্যান্ডের বিপক্ষে সিরিজের তৃতীয় টেস্টে পিঠের আঘাতের কারণে মাঠের বাইরে অবস্থান করতে বাধ্য হন। এরফলে, শিল্ডের একটি খেলায় অনুপস্থিত ছিলেন। দলের দ্বাদশ খেলোয়াড় হিসেবে থাকা ট্রেভর চ্যাপেল তার স্থলাভিষিক্ত হন। শারীরিক সুস্থতার পরীক্ষায় উত্তীর্ণ হন ও ভারতের বিপক্ষে সিরিজের প্রথম টেস্টে চ্যাপেলের স্থলাভিষিক্ত হন। তবে, এবারও গ্রাফকে দ্বাদশ খেলোয়াড় হিসেবে থাকতে হয়েছিল। পরের টেস্টে ব্রুস ইয়ার্ডলি’র পরিবর্তে খেলার সুযোগ পান তিনি।
একদিনের খেলায় ভারতের বিপক্ষে ০/৩১, ও নাটকীয়ভাবে নিউজিল্যান্ডের কাছে এক রানে পরাজিত হওয়া খেলায় ২/৪০ ও ৭ রান তুলেন তিনি। ভারতের বিপক্ষে ২ ও ১/৩৬ এবং নিউজিল্যান্ডের বিপক্ষে ২ রান তুলেন। ঐ মৌসুমের ত্রিদেশী ওডিআই প্রতিযোগিতায় গ্রুপ পর্বের দশটি খেলার নয়টিতে শন গ্রাফের অংশগ্রহণ ছিল। কিন্তু, সিরিজের চূড়ান্ত খেলাগুলোয় মাত্র ৩.২০ গড়ে ১৬ রান করলে দলের বাইরে তাকে রাখা হয়। ব্যাটিং অল-রাউন্ডার হিসেবে সাত কিংবা আট নম্বরে রাখলেও সর্বোচ্চ করেছিলেন মাত্র ৭ রান। ঐ সিরিজে ৩১.৮৮ গড়ে আট উইকেট পেয়েছিলেন। তিনবার খেলায় দুই উইকেট লাভ করতে পেরেছিলেন। ঐ গ্রীষ্মের শেষে গ্রেইম বিয়ার্ডকে প্রাধান্য দিলে তিনি বাদ পড়েন। মৌসুমের শেষদিকে কুইন্সল্যান্ডের বিপক্ষে ছয় উইকেট ও ৫১ রান তুলেন। ম্যাকডোনাল্ডস কাপের একটি খেলায় ৩/৪০ পান। তবে, অন্যান্য খেলায় তেমন জোড়ালো ভূমিকা রাখতে না পারায় ১৯৮১ সালে ইংল্যান্ড গমনার্থে তাকে দল নির্বাচকমণ্ডলী কর্তৃক উপেক্ষিত হতে হয়। গ্রেইম বিয়ার্ড ও ট্রেভর চ্যাপেলকে দলে নেয়া হয়।
দলে প্রত্যাখ্যান
পরবর্তী মৌসুমে গ্রাফের উল্লেখযোগ্য সাফল্য ছিল শিল্ডের খেলায় কুইন্সল্যান্ডের বিপক্ষে পাঁচ-উইকেট লাভ। এনএসডব্লিউ’র বিপক্ষে ৫৫ ও ৩৯ রান করেন।
ওডিআই সিরিজের দ্বিতীয় ও তৃতীয় খেলায় অংশগ্রহণ করেন তিনি। আঘাতপ্রাপ্ত ডেনিস লিলি’র স্থলাভিষিক্ত হন। মেলবোর্ন ক্রিকেট গ্রাউন্ডে পাকিস্তানের বিপক্ষে ব্যক্তিগত সর্বোচ্চ আট রান তুলেন। তবে, ঐ খেলায় তিনি কোন উইকেট লাভে ব্যর্থ হন। পরের খেলায় ওয়েস্ট ইন্ডিজের বিপক্ষে নয় ওভারে ৫৬ রান খরচ করে ফেলেন ও কোন সফলতা পাননি। ফলশ্রুতিতে, দল থেকে বাদ পড়েন। রাজ্য দলের একদিনের খেলায ৩/২৮ পান।
১৯৮২-৮৩ মৌসুমের পরবর্তী গ্রীষ্মে শন গ্রাফ অস্ট্রেলিয়ার একদিনের দলে ফিরতে পারেননি। ওয়েস্টার্ন অস্ট্রেলিয়ার বিপক্ষে প্রথম-শ্রেণীর ক্রিকেটে নিজস্ব সেরা বোলিং পরিসংখ্যান ৪/৫৩ ও ৫/৯৫ পান। ম্যাকডোনাল্ডস কাপের সেমি-ফাইনালে ওয়েস্টার্ন অস্ট্রেলিয়ার বিপক্ষে সুন্দর ক্রীড়াশৈলী প্রদর্শন করেন। ২৯ রান সংগ্রহের পাশাপাশি ৪/১৫ পান। তবে, বাদ-বাকী অধিকাংশ খেলাতেই তার খেলার মান হতাশাব্যঞ্জক ছিল।
১৯৮৩ সালে ইংল্যান্ডে মাইনর কাউন্টিজ চ্যাম্পিয়নশীপে কর্নওয়ালের পক্ষে খেলেন। উল্লেখযোগ্য দিক ছিল ডেভনের বিপক্ষে ৭ উইকেট লাভ, বাকিংহামশায়ারের বিপক্ষে ৪৬, চেশায়ারের বিপক্ষে ৬২ ও ৫৬, শ্রপশায়ারের বিপক্ষে ৬০, ও ডরসেটের বিপক্ষে ৪/১৯ লাভ।
১৯৮৩-৮৪ মৌসুমে এক বছরের জন্যে ওয়েস্টার্ন অস্ট্রেলিয়ার সদস্যরূপে খেলেন। দলের শেফিল্ড শিল্ডের শিরোপা বিজয়ে ভূমিকা রাখেন। ওয়েস্টার্ন অস্ট্রেলিয়ার বিপক্ষে ৩/৫৫, পাকিস্তানের বিপক্ষে ৫৪ ও চার উইকেট লাভ, ভিক্টোরিয়ার বিপক্ষে ৩৪ ও ৭৩ রান সংগ্রহের পাশাপাশি তিন উইকেট নিয়ে স্বল্প ব্যবধানে দলকে জয় এনে দেন। কুইন্সল্যান্ডের বিপক্ষে ৭৪ ও অপরাজিত ৩১ রান তুলেন। তাসমানিয়ার বিপক্ষে পাঁচ উইকেট পান। কুইন্সল্যান্ডের বিপক্ষে চূড়ান্ত খেলায় শন গ্রাফ ৩/১১১ ও ৩/৩৪ এবং ১৪ ও অপরাজিত ১৭ রান তুলে ওয়েস্টার্ন অস্ট্রেলিয়ার চার উইকেটের বিজয়ে ভূমিকা রাখেন। ম্যাকডোনাল্ডস কাপের চূড়ান্ত খেলায় ইনিংসের শেষদিকে ৩৩ বলে ৩৭ রান তুলে ওয়েস্টার্ন অস্ট্রেলিয়াকে আট রানের বিজয়ে প্রভূতঃ ভূমিকা পালন করেন। পরের মৌসুমে ভিক্টোরিয়ার সদস্যরূপে অন্তর্ভুক্ত হন। শিল্ডের একটি খেলায় অংশ নেন। অবসর গ্রহণের পূর্বে কুইন্সল্যান্ডের বিপক্ষে ৪৯ রান ও চার উইকেট নেন তিনি।
সব মিলিয়ে ৫৫ খেলায় ২৫.১৪ গড়ে এক সেঞ্চুরি সহযোগে ১,৫৫৯ রান তুলেন। ৩৩.৯১ গড়ে ১২৪ উইকেট দখল করেন। সেরা বোলিং করেন ৫/৯৫। সীমিত ওভারের খেলাগুলোয় ব্যাট হাতে ২৫.২২ গড়ে রান ও বল হাতে ২৫ গড়ে উইকেট পেয়েছেন।
অবসর
১৯৯০-৯১ মৌসুমে ভিক্টোরিয়ার দল নির্বাচকের ভূমিকায় অবতীর্ণ হন। ১৯৯৫ সালে ভিক্টোরিয়ান ক্রিকেট অ্যাসোসিয়েশনের ক্রিকেট অপারেশন্স ম্যানেজারের দায়িত্ব পালন করেন শন গ্রাফ।
১৯৯৯-২০০০ মৌসুম পর্যন্ত সেন্ট কিল্ডা দলের পক্ষে গ্রেড ক্রিকেটে অংশ নেন। ১৯৮৪-৮৫ মৌসুমের প্রতিযোগিতায় সেন্ট কিল্ডা শিরোপা জয় করে। ১৯৮৫-৮৬ মৌসুমেও এ ধারা অব্যাহত থাকে। চূড়ান্ত খেলায় তিনি ৫৮ রান সংগ্রহ করেছিলেন। ১৯৮৯-৯০ মৌসুমেও দলটি চূড়ান্ত খেলায় অবতীর্ণ হয়েছিল। সেমি-ফাইনালে তিনি ৫৩ ও ৬/৩৯ লাভ করেছিলেন। চূড়ান্ত খেলায় দুই উইকেট লাভসহ ১০২ রান তুললেও তার দল পরাজিত হয়েছিল। ১৯৯১-৯২ মৌসুমের প্রতিযোগিতায় ২/৪১ পান। এ প্রতিযোগিতায় শেন ওয়ার্নকে নিয়ে দলের শিরোপা বিজয়ে ভূমিকা রাখেন।
উজবেকিস্তানে বৌদ্ধধর্ম
ইউএস স্টেট ডিপার্টমেন্টের আন্তর্জাতিক ধর্মীয় স্বাধীনতা রিপোর্ট ২০০৪ অনুসারে, উজবেকিস্তানের জনসংখ্যার প্রায় ০.২% বৌদ্ধ ধর্ম পালন করে। বেশিরভাগই কোরিয়ান জাতিগত। আনুষ্ঠানিকভাবে শুধুমাত্র একটি বৌদ্ধ সম্প্রদায় উজবেকিস্তানে নিবন্ধিত, এছাড়াও তাসখন্দে একটি বৌদ্ধ মন্দির রয়েছে।
১৯৯১ সাল থেকে, মন্দিরটিকে "জায়ুনসা" ("সমবেদনা") বলা হয়, যা কোরিয়া বৌদ্ধ জোগিয়ে অর্ডারের অন্তর্গত। মন্দিরটি তাসখন্দের উপকণ্ঠে অবস্থিত এবং এটি উজবেকিস্তানের একমাত্র কার্যকরী বৌদ্ধ মন্দির।
চিং হ্লা মং চৌধুরী মারি স্টেডিয়াম
ইতিহাস
১৯৮০ সালে এই স্টেডিয়ামের নির্মাণ কাজ শুরু হয়। পরবর্তী সময়ে ২০০০ সালে পূর্ণাঙ্গ স্টেডিয়াম ঘোষণার পরিপ্রেক্ষিতে ৬ হাজার দর্শক ধারণক্ষমতাসম্পন্ন গ্যালারি নির্মাণ করা হয়।
কনসার্ট
এই ভেন্যুতে বেশ কয়েকটি উল্লেখযোগ্য কনসার্ট অনুষ্ঠিত হয়েছে:
সংস্কার
২০১৪-২০১৬ এর মধ্যে স্টেডিয়ামটির গ্যালারি সংস্কার, পুরনো ভবন সংস্কার, জিমনেসিয়াম সংস্কার করা হয়েছে। ১৬ সেপ্টেম্বর, ২০১৬ তারিখে পার্বত্য চট্টগ্রাম বিষয়ক মন্ত্রণালয় এই স্টেডিয়ামের ২০০ ফুট 'এপ্রোচ' সহ ১০০ ফুট গ্যালারি বর্ধিত করার জন্য ২০১৬-২০১৯ মেয়াদে ৩০ লক্ষ টাকা বরাদ্দ করেছে। বর্তমানে স্টেডিয়ামটির পুর্নাঙ্গ গ্যালারি নির্মিতব্য অবস্থায় রয়েছে।
ধারণ ক্ষমতা
বর্তমানে স্টেডিয়ামের গ্যালারি ৬০০০ দর্শক ধারণ করতে পারে। তবে স্টেডিয়ামের মাঠে কনসার্ট বা সাংস্কৃতিক অনুষ্ঠান আয়োজন করা হলে গ্যালারির ধারণ ক্ষমতার অতিরিক্ত লোক সমাগম হয়।
ফ্লোরেন্তিনো পেরেজ
থাম্ব|200px|ডান|ফ্লোরেন্তিনো পেরেজ ফ্লোরেন্তিনো পেরেজ রদ্রিগেজ (জন্ম: ৮ ই মার্চ ১৯৪৭) একজন স্প্যানিশ ব্যবসায়ী, পুর প্রকৌশলী, প্রাক্তন রাজনীতিবিদ, এবং বর্তমানে রিয়াল মাদ্রিদ ফুটবল ক্লাবের সভাপতি। এছাড়াও তিনি গ্রুপো এসিএসের সভাপতি। তিনি রিয়াল মাদ্রিদের "লস ব্লাঙ্কস" নামকরনের জন্য বিখ্যাত, কারণ তার সময়েই বিশ্বসেরা সব ফুটবলারদের চড়া দামে দলে ভিড়ানোর প্রচলন শুরু হয়।
জ্যাক ও’কনর (ইংরেজ ক্রিকেটার)
জ্যাক ও’কনর (Jack O'Connor; জন্ম: ৬ নভেম্বর, ১৮৯৭ - মৃত্যু: ২২ ফেব্রুয়ারি, ১৯৭৭) কেমব্রিজ এলাকায় জন্মগ্রহণকারী ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩০ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, দলের প্রয়োজনে মাঝে-মধ্যে উইকেট-রক্ষকের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি বোলিংও করতেন তিনি।
প্রথম-শ্রেণীর ক্রিকেট
ডার্বিশায়ারের প্রতিনিধিত্বকারী জন ও’কনরের সন্তান ছিলেন জ্যাক ও’কনর। তার কাকা হার্বাট কার্পেন্টার এসেক্সের পক্ষে খেলেছেন। লেগ ও অফ স্পিনের সমন্বয়ে বোলিং করতেন। সমগ্র খেলোয়াড়ী জীবনে ৫৫৭ উইকেট লাভ করেছেন। তন্মধ্যে, ১৯২৬ সালে ৯৩ উইকেট দখল করেছিলেন তিনি।
সমগ্র খেলোয়াড়ী জীবনে ৭২টি শতরানের ইনিংস খেলার সুযোগ ঘটেছে তার। প্রত্যেক কাউন্টি ক্লাবসহ বিশ্ববিদ্যালয় দলের বিপক্ষে কমপক্ষে একটি শতরান করেছেন। ১৯২১ সাল থেকে ১৯৩৯ সাল পর্যন্ত জ্যাক ও’কনরের প্রথম-শ্রেণীর খেলোয়াড়ী জীবন চলমান ছিল। ১৯২১ সালে এসেক্সের পক্ষে মাঝারিমানের খেলা উপহার দেন। কিন্তু, পরের বছর দলের নিয়মিত সদস্যের মর্যাদাপ্রাপ্ত হন। নিজস্ব প্রথম শতরানের ইনিংস খেলেন। পরপর চারটি খেলায় অপরাজিত ১১১, ১২৮, ৯৩ ও ৯৯ রান তুলেন। ১৯৩৯ সাল পর্যন্ত দলের প্রধান মেরুদণ্ডকারীর ভূমিকায় অবতীর্ণ হয়েছিলেন। সবগুলো প্রথম-শ্রেণীর খেলায় অংশ নিয়ে ৩৪.৯৫ গড়ে ২৮,৫৭৫ রান তুলেন।
১৯২৬ সালে ৯৩ উইকেট পান। ফলে, অল্পের জন্যে ডাবল লাভ করা থেকে বঞ্চিত হন। টিচ ফ্রিম্যানের বিপক্ষে তিনি হাবুডুবু খেতেন। ১৯২২ থেকে ১৯৩৬ সালের মধ্যে কেন্টের বিপক্ষে ৫২ ইনিংসে মাঠে নামেন। সাতবার সেঞ্চুরি করেন। ৩১ গড়ে রান পেয়েছেন। পনেরোবার টিচ ফ্রিম্যান তাকে ৩০-এর নিচে আউট করেছেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জ্যাক ও’কনর। ২৯ জুন, ১৯২৯ তারিখে লর্ডসে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ৩ এপ্রিল, ১৯৩০ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯২৯ সালে দক্ষিণ আফ্রিকার বিপক্ষে একবার খেলেন। ঐ বছরের শীতকালে ১৯২৯-৩০ মৌসুমে এমসিসি’র সদস্যরূপে সফরকারী ওয়েস্ট ইন্ডিজের বিপক্ষে তিন খেলায় অংশ নেন। ঐ সময়ে উইজডেনে খেলাগুলোকে প্রতিনিধিত্বমূলক খেলা হিসেবে আখ্যায়িত করা হলেও এগুলো টেস্ট রেকর্ডে অন্তর্ভুক্ত করা হয়। তবে, ইংল্যান্ড দলটি এ-দলের চেয়ে বেশি মানসম্পন্ন ছিল না।
খেলার ধরন
উভয় বিশ্বযুদ্ধের মাঝামাঝি সময়ে এসেক্স দলে প্রধান খেলোয়াড়ের ভূমিকায় অবতীর্ণ হয়েছিলেন তিনি। ষোলবার মৌসুমে সহস্ররানের মাইলফলক স্পর্শ করেছেন। ড্রাইভ ও পুলের ফুলঝুড়ি ছোটালেও ফাস্ট বোলিংয়ের বিপক্ষে তিনি নেতিয়ে পড়তেন।
অবসর
প্রথম-শ্রেণীর ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। এ পর্যায়ে অনেকগুলো বছর এটন কলেজে কোচের দায়িত্ব পালন করেছিলেন। ১৯৪৬ থেকে ১৯৪৭ সময়কালে বাকিংহামশায়ারের পক্ষে খেলেছেন। এরপর তিনি চিগওয়েলে কোচিং করান।
ক্রিকেটপ্রেমী পরিবারের সন্তান তিনি। তার পিতা কেমব্রিজশায়ার ও ডার্বিশায়ারের পক্ষে সফলতার সাথে খেলেন। এছাড়াও, ফেনার্সে জালবদ্ধ ঘেরা অনুশীলনীমূলক খেলায় অনেকগুলো বছর বোলিং করেছেন। তার কাকা হার্বাট কার্পেন্টার বেশ কয়েকবছর এসেক্সের প্রধান ব্যাটিং মেরুদণ্ডকারীর ভূমিকায় অবতীর্ণ হয়েছিলেন ও প্লেয়ার্সের পক্ষে খেলেছেন। অন্যদিকে, প্রপিতামহ রবার্ট কার্পেন্টার ১৮৬০-এর দশকে ইংল্যান্ডের শীর্ষস্থানীয় ব্যাটসম্যান ছিলেন।
২২ ফেব্রুয়ারি, ১৯৭৭ তারিখে ৭৯ বছর বয়সে এসেক্সের বাকহার্স্ট হিল এলাকার ফরেস্ট হাসপাতালে জ্যাক ও’কনরের দেহাবসান ঘটে।
ডেলিকেট সাউন্ড অব থান্ডার
ডেলিকেট সাউন্ড অব থান্ডার ব্রিটিশ প্রোগ্রেসিভ রক ব্যান্ড পিংক ফ্লয়েডের প্রথম সম্পূর্ণ সরাসরি অ্যালবাম। এটি ১৯৮৮ সালের আগস্টে নিউ ইয়র্কের লং আইল্যান্ডের নাসাউ কলিজিয়ামে পাঁচ রাতেরও অধিক সময় ধরে রেকর্ড করা হয়েছিল এবং একই বছরের সেপ্টেম্বরে অ্যাবে রোড স্টুডিওতে মিশ্রিত হয়েছিল। অ্যালবামটি ১৯৮৮ সালের ২২ নভেম্বর ইএমআই রেকর্ডস থেকে যুক্তরাজ্যে এবং কলাম্বিয়া রেকর্ডস থেকে যুক্তরাষ্ট্রে প্রকাশিত হয়েছিল।
পদ্মভূষণ প্রাপক (১৯৫৪–১৯৫৯)
পদ্মভূষণ প্রাপকদের তালিকা (১৯৫৪ - ৫৯)
কিম হিয়াং-গি
কিম হিয়াং-গি (জন্ম ৯ আগস্ট, ২০০০) দক্ষিণ কোরীয় অভিনেত্রী।
পেশা
কিম একটি শিশু অভিনেত্রী হিসাবে তার ক্যারিয়ার শুরু করেছিলেন, এবং প্রথম ইউ সিউং-হোয়ের পাশাপাশি হার্ট ইজ ... এর মত পশুর ছবিতে উপস্থিত হয়েছিলেন। এরপরে তিনি গীতিনাট্য চলচ্চিত্র চেরি টমেটোতে অভিনয় করেছিলেন, যাতে একজন বৃদ্ধ এবং তার নাতনীর দারিদ্র্যপীড়িত জীবন চিত্রিত করা হয়েছিল। কিমের পূর্বের উল্লেখযোগ্য একটি নাট্য চলচ্চিত্র ছিল ওয়েডিং ড্রেস। যেখানে তিনি সং ইউন-আহের মেয়ের চরিত্রে অভিনয় করেছিলেন।
২০১৮ সালে, কিম নাট্য চলচ্চিত্র ইয়ংজুতে অভিনয় করেছিলেন, যেটাতে সে এক একাকী মেয়ের চরিত্রে অভিনয় করেছেন যার পরিবেশ তাকে খুব দ্রুত বেড়ে উঠতে বাধ্য করেছে। একই বছর, তিনি দুই পর্বের রোম্যান্স নাটক ড্রাঙ্ক ইন গুড টেস্টে অভিনয় করেছিলেন।
২০১৯ সালে, কিম জাং উ-সাংয়ের সাথে নাট্য চলচ্চিত্র ইনোসেন্ট উইটনেস -এ অভিনয় করেছিলেন। এটাতে সে একটি মেয়ের চরিত্র চিত্রায়নের জন্য ইতিবাচক পর্যালোচনা অর্জন করেছিলেন যা একটি উন্নয়নমূলক ব্যাধিতে আক্রান্ত। ওং সেওং-উয়ের পাশাপাশি তিনি এট এইটিন যুব নাটকেও উপস্থিত হয়েছিলেন।
লিওনেল বার্কেট
লিওনেল সিডনি বার্কেট (Lionel Birkett; জন্ম: ১৪ এপ্রিল, ১৯০৫ - মৃত্যু: ১৬ জানুয়ারি, ১৯৯৮) বার্বাডোসের সেন্ট মাইকেল এলাকার স্ট্রাথক্লাইডে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন।  ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস, গায়ানা, ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন লিওনেল বার্কেট।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ পেয়েছিলেন তিনি। ১২ ডিসেম্বর, ১৯৩০ তারিখে অ্যাডিলেডে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। একই দলের বিপক্ষে মেলবোর্নে ১৩ ফেব্রুয়ারি, ১৯৩১ তারিখে সর্বশেষ টেস্টে অংশ নেন।
১৯৩০-৩১ মৌসুমে ওয়েস্ট ইন্ডিজ দলের সহঃ অধিনায়ক হিসেবে দলকে নিয়ে অস্ট্রেলিয়া গমন করেন। অভিষেক টেস্টে ব্যাটিং উদ্বোধনে নেমে ৬৪ রান তুলেছিলেন। কিন্তু এরপর তিনি তার খেলার ছন্দ ফিরে পাননি। সিরিজের শেষ টেস্টে দল থেকে বাদ পড়েন। বিস্ময়করভাবে ওয়েস্ট ইন্ডিজ দল স্বাগতিক দলের বিপক্ষে জয় তুলে নেয়। অস্ট্রেলিয়া সফরের পর ১৯৩৭ সাল পর্যন্ত আর কোন খেলায় অংশ নেননি।
ব্যক্তিগত জীবন
১৬ জানুয়ারি, ১৯৯৮ তারিখে ৯২ বছর বয়সে বার্বাডোসের সেন্ট জেমস এলাকায় লিওনেল বার্কেটের দেহাবসান ঘটে। মৃত্যুকালীন তিনি বয়োঃজ্যেষ্ঠ জীবিত টেস্ট ক্রিকেটারের সম্মাননা পেয়েছিলেন। তার মৃত্যুর পর ইংল্যান্ডের আল্ফ গোভার এ সম্মাননায় ভূষিত হন। তার অপর ভ্রাতা থিওডর বার্কেট বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেছিলেন।
স্বস্তিক প্রোডাকশন
'''স্বস্তিক প্রোডাকশন প্রা. লিমিটেড' হল একটি ভারতীয় প্রযোজনা সংস্থা যা টেলিভিশন সিরিজ এবং বিনোদন সামগ্রী তৈরি করে। এটি সিদ্ধার্থ কুমার তেওয়ারি দ্বারা প্রতিষ্ঠিত হয়েছিল যিনি কোম্পানির সৃজনশীল পরিচালক হিসাবে কাজ করছেন।  ''
স্বস্তিক আগলে জনম মোহে বিটিয়া হি কিজো, মহাভারত , এবং রাধাকৃষ্ণের মতো সিরিজ নির্মাণ করেছিলেন।
ম্যাসিডনের প্রথম আর্কেলাওস
প্রথম আর্কেলাওস (Ἀρχέλαος) ম্যাসিডন শাসনকারী আর্গিয়াদ রাজবংশের ত্রয়োদশ রাজা ছিলেন।
ক্ষমতার লড়াই
প্রথম আর্কেলাওস আর্গিয়াদ রাজবংশের দ্বাদশ রাজা দ্বিতীয় পেরদিক্কাস ও এক ক্রীতদাসীর পুত্র ছিলেন। ৪৪৮ খ্রিস্টপূর্বাব্দে তিনি তার জ্যেষ্ঠতাত ও তৎকালীন শাসক দ্বিতীয় আলকেতাসকে হত্যা করলে তার পিতা পরবর্তী শাসক হিসেবে সিংহাসন আরোহণ করেন। এই সময় তিনি সিংহাসনের প্রকৃত উত্তরাধিকারী তার সৎ-ভাইকে হত্যা করেন। ৪১৩ খ্রিষ্টাব্দে পিতার মৃত্যুর পর নিষ্কন্টক প্রথম আর্কেলাওস ম্যাসিডনের সিংহাসনে বসেন।
এথেন্সের সঙ্গে সম্পর্ক
ক্ষমতালাভের পরেই প্রথম আর্কেলাওস এথেন্সের সঙ্গে ম্যাসিডনের অর্ধশতাব্দী ব্যাপী বৈরিতার অবসান করেন। ৪১৩ খ্রিষ্টাব্দে সিরাকুজে একটি যুদ্ধে এথেন্স প্রচণ্ড ভাবে পরাজিত হয়। প্রথম আর্কেলাওস এথেন্সের এই পরাজয়ের পর নতুন রণতরী নির্মাণের জন্য প্রয়োজনীয় কাঠের জোগান দিলে এথেনীয়রা কৃতজ্ঞতাবশতঃ তাকে প্রোক্সেনোস উপাধি প্রদান করেন।
শিল্পমনস্কতা ও সংস্কার
প্রথম আর্কেলাওস একজন সংস্কৃতি ও শিল্পকলামনস্ক শাসক ছিলেন। দক্ষিণ গ্রিসের সঙ্গে তার সাংস্কৃতিক যোগাযোগ ছিল। পেল্লা শহরে রাজধানী স্থানান্তরের পর তিনি আগাথোন ও ইউরিপিদিসের মতো বিখ্যাত কবি, জিউক্সিসের মতো বিখ্যাত চিত্রকর প্রভৃতি সমকালীন যুগের বেশ কয়েকজন শিল্পীদের পৃষ্ঠপোষকতা করেন। তিনি ম্যাসিডনের দিওন অঞ্চলে জিউসের সম্মানে অলিম্পিয়া নামক একটি ধর্মীয়, ক্রীড়া ও সঙ্গীত অনুষ্ঠান পুনঃপ্রচলন করেন। তিনি নিজে প্রাচীন অলিম্পিক গেমস ও পাইথিয়া গেমসে রথ দৌড় প্রতিযোগিতায় অংশ নিয়ে জয় লাভ করেন।
রাজ্যের অভ্যন্তরীণ সংস্কারেও তার সমান মনোযোগ ছিল। তিনি প্রচুর ভালো গুণমানের মুদ্রা চালু করেন। এছাড়া সামরিক বাহিনীর যাতায়াতের সুবিধের জন্য রাস্তা নির্মাণ করেন। তিনি পদাতিক ও অশ্বারোহী বাহিনীকেও সুসংগঠিত করেন।
মৃত্যু
প্রাচীন যুগের রোমান লেখক ক্লদিয়াস এলিয়ানসের মতে, ৩৯৯ খ্রিস্টপূর্বাব্দে একটি শিকারের সময় ক্রাতেরোস নামক রাজসভার এক সদস্যের হাতে প্রথম আর্কেলাওসের মৃত্যু ঘটে। নিজ কন্যাকে ক্রাতেরোসের সাথে বিবাহের প্রতিশ্রুতি দিয়ে তা রক্ষা না করায় ক্রাতেরোস তাকে হত্যা করেন বলে এলিয়ানস মত প্রকাশ করেছেন। দায়াদোরাস সিক্যুলাসের মতে, এই হত্যা দুর্ঘটনাবশতঃ ঘটেছিল। ঊনবিংশ শতাব্দীর গ্রিক ঐতিহাসিক কনস্তান্তিনোস প্যাপাররিগোপোলোসের মতে, দেকামনিকোস নামক এক ম্যাসিডোনিয় সভাসদ এই হত্যার সঙ্গে যুক্ত ছিলেন। কোন এক সময়, কবি ইউরিপিদিসকে অপমান করায় ক্রুদ্ধ প্রথম আর্কেলাওস দেকামনিকোস চাবুকের প্রহারের শাস্তি ধার্য্য করেন। অপমানিত দেকামনিকোস এই ঘটনা মনে রেখে কয়েক বছর পরে আর্কেলাওসকে হত্যায় সাহায্য করে এর প্রতিশোধ নেন।, অ্যারিস্টটলের বয়ান অনুযায়ী, প্রথম আর্কেলাওস তাকে যৌন হেনস্থা করায় অপমানিত ক্রাতেরোস তার দুই সঙ্গী দেকামনিকোস ও হেল্লানোক্রাতেসের সঙ্গে মিলিত ভাবে তাকে হত্যা করেন।
১৮৯৪
১৮৯৪ গ্রেগরীয় বর্ষপঞ্জির একটি সাধারণ বছর যা সোমবার দিয়ে শুরু হয়েছে।
জুলাই-সেপ্টেম্বর
২৫ জুলাইঃ ১৮৯৪ খ্রীস্টাব্দের এই দিনে, চীন ও জাপানের মধ্যে যুদ্ধ শুরু হয়। জাপানি সেনারা প্রথমে চীন উপকূলে হামলা চালায়। জাপান এই হামলার মাধ্যমে কোরিয় উপদ্বীপ ও উত্তর চীনের বিশাল ভূখণ্ড দখল করার পায়তারা করেছিল। জাপান উন্নত প্রযুক্তি ও যুদ্ধ সরঞ্জামের অধিকারী হবার কারণে ঐ যুদ্ধে বিজয় লাভ করতে সক্ষম হয়। যুদ্ধ শেষে উভয় পক্ষের মধ্যে শিমনভেস্কি চুক্তি স্বাক্ষরিত হয় এবং এর মধ্য দিয়ে বাহ্যত কোরিয় উপদ্বীপ স্বাধীনতা লাভ করলেও বাস্তবে জাপানের কর্তৃত্বে রয়ে যায়।
কণ্ব মুনি
কণ্ব (কর্ণেশ) (সংস্কৃত: कण्व ) ছিলেন ত্রেতা যুগের একজন প্রাচীন হিন্দু ঋষি, যার কাছে ঋগ্বেদের কয়েকটি স্তব লিপিবদ্ধ রয়েছে। তাকে ঘোরের পুত্র এবং অঙ্গিরসদের একজন বলা হত৷ তাকে কখনো কখনো সাতটি ঋষির (সপ্তর্ষি) তালিকায় অন্তর্ভুক্ত করা হয়।
লিটা গ্রে
লিটা গ্রে (ইংরেজি: Lita Grey; জন্ম: লিলিটা লুইস ম্যাকমুরে; ১৫ এপ্রিল, ১৯০৮ – ২৯ ডিসেম্বর, ১৯৯৫) ছিলেন একজন মার্কিন অভিনেত্রী। তিনি ছিলেন অভিনেতা ও পরিচালক চার্লি চ্যাপলিনের দ্বিতীয় স্ত্রী।
প্রারম্ভিক জীবন
লিলিটা লুইস ম্যাকমুরে ১৯০৮ সালের ১৫ এপ্রিল ক্যালিফোর্নিয়ার হলিউডে জন্মগ্রহণ করেন। তার পিতা ছিলেন স্কটিশ বংশোদ্ভূত এবং তার মাতার পরিবার ছিল ক্যালিফোর্নিয়ায় একটি স্পেনীয় পরিবারের নবম প্রজন্ম। এই পরিবারের উল্লেখযোগ্য ব্যক্তি ছিলেন আন্তোনিও মারিয়া লুগো। লুগো পরিবার স্পেনের আন্দালুসিয়া থেকে মার্কিন যুক্তরাষ্ট্রের ক্যালিফোর্নিয়ায় আসেন এবং এই পরিবার যুক্তরাষ্ট্রে ঘোড়া নিয়ে আসা প্রথম পরিবারগুলোর একটি।
কর্মজীবন
thumb|left|upright=0.7|[[দ্য কিড (১৯২১-এর চলচ্চিত্র)|দ্য কিড (১৯২১) চলচ্চিত্রে লিটা গ্রে]]
গ্রে আট বছর বয়সে চার্লি চ্যাপলিনের সাথে একটি ক্যাফে সাক্ষাৎ করেন। তিনি চ্যাপলিনের চলচ্চিত্রে প্রথম অভিনয় করেন ১২ বছর বয়সে। তার অভিনীত প্রথম চলচ্চিত্র দ্য কিড ১৯২১ সালে মুক্তি পায়। এতে তিনি একটি পরী চরিত্রে অভিনয় করেন। একই বছর তিনি চ্যাপলিনের দি আইডল ক্লাস চলচ্চিত্রে একজন তরুণীর ভূমিকায় অভিনয় করেন। তার এক বছরের চুক্তি নবায়ন করা হয় নি। পরবর্তীতে দ্য গোল্ড রাশ চলচ্চিত্রের জন্য অভিনেত্রীর অডিশন নেওয়া হচ্ছে এই খবর জানার পর তিনি আবার চ্যাপলিনের সাথে সাক্ষাৎ করেন। তিনি এই চলচ্চিত্রে অতিরিক্ত শিল্পী হিসেবে কাজ করেন।
ব্যক্তিগত জীবন
গ্রে চারবার বিয়ে করেন। প্রথমে দ্য গোল্ড রাশ চলচ্চিত্রে জন্য চ্যাপলিনের সাথে সাক্ষাৎ করতে আসার পর তারা প্রেমের সম্পর্কে জড়িয়ে পড়েন। তিনি সন্দেহ করেন যে তিনি ৩৫ বছর বয়সী চ্যাপলিনের সন্তান গর্ভ ধারণ করেছেন। গ্রের বয়স ছিল তখন মাত্র ১৫ বছর। অপ্রাপ্তবয়স্ক তরুণীর সাথে শারীরিক সম্পর্কের কারণে চ্যাপলিনের জেল হতে পারে, এই বিবেচনায় তারা ১৯২৪ সালের নভেম্বরে মেক্সিকোর সনোরার এম্পাল্মেতে গোপনে বিয়ে করেন। তাদের দুই পুত্র, চার্লস চ্যাপলিন জুনিয়র (১৯২৫-১৯৬৮) ও সিডনি আর্ল চ্যাপলিন (১৯২৬-২০০৯)।
তাদের বৈবাহিক জীবন শুরু থেকেই বিষাদময় ছিল। তাদের দুজনের আগ্রহের বিষয়ে মিল ছিল না। চ্যাপলিন বেশিরভাগ সময় স্টুডিওতে ব্যয় করতেন। অন্য নারীদের সাথে চ্যাপলিনের সম্পর্ক রয়েছে এই কারণ প্রদর্শন করে ১৯২৭ সালের ২২ আগস্ট তাদের বিবাহ বিচ্ছেদ হয়। বিচ্ছেদের মামলায় আদালত চ্যাপলিনকে গ্রের জন্য ৬০০,০০০ মার্কিন ডলার এবং তার দুই পুত্রের প্রত্যেকের জন্য ১০০,০০০ মার্কিন ডলার দেওয়ার আদেশ দেয়। এটি ছিল সেই সময়ের সর্বোচ্চ অর্থদণ্ডসহ বিবাহ বিচ্ছেদ মামলার নিষ্পত্তি। তাদের বিবাহ বিচ্ছেদের ঘটনা সংবাদ মাধ্যমে বিশেশভাবে প্রচারিত হয়।
চলচ্চিত্রের ইতিহাস
চলচ্চিত্রের ইতিহাস ঠিক কবে থেকে শুরু তা সঠিকভাবে নির্ণয় করা যায়নি। ১৮৯৫ সালের ২৮শে ডিসেম্বর তারিখে প্যারিস শহরে লুমিয়ের ভ্রাতৃদ্বয় তাদের তৈরী দশটি ছোট ছোট চলচ্চিত্র প্রথমবারের জন্য বাণিজ্যিকভাবে প্রদর্শন করেন। চলমান ছবিকে প্রজেকশন বা অভিক্ষেপনের মাধ্যমে প্রথম সফলভাবে প্রদর্শনের নিদর্শন হিসাবে এই তারিখটিকেই গণ্য করা হয়। চলমান ছবিকে ক্যামেরার সাহায্যে গ্রহণ এবং প্রদর্শনের পূর্ববর্তী কিছু নজির থাকলেও হয় তার গুণমান ছিল নিম্ন নয়ত সেগুলোর কোনোটাই ‘লুমিয়ের সিনেমাটোগ্রাফ’-এর মত বিশ্বব্যাপী প্রভাব বিস্তার করতে পারেনি। এই ঘটনার পরে পরেই সারা বিশ্ব জুড়ে প্রচুর ফিল্ম প্রোডাকশন কোম্পানি তৈরী হয়ে যায় আর মাত্র এক দশকের মধ্যেই চলচ্চিত্র তার অভিনবত্ত্ব কাটিয়ে উঠে এক বিশাল সর্বজনীন বিনোদনশিল্পে পরিণত হয়।
লিটা গ্রে
ব্যক্তিগত জীবন
গ্রে পরে হেনরি আগুইয়ারকে বিয়ে করেন এবং তারপর আর্থার ডে কে। ১৯৪০ সালের মার্কিন যুক্তরাষ্ট্রের আদমশুমারি অনুসারে, গ্রে ও আর্থার নিউ ইয়র্ক সিটির ৩৮ ইস্ট ফিফটিথ স্ট্রিটে বসবাস করতেন, এবং ১৯৩৫ সালে আদমশুমারি অনুসারে তিনি ইংল্যান্ডে বসবাস করতেন। আদমশুমারি অনুসারে গ্রের পেশা ছিল সঙ্গীতশিল্পী এবং আর্থার ছিলেন একজন ব্যবস্থাপক। তার চতুর্থ স্বামী হলেন প্যাট্‌সি পিজ্জোলঞ্জো (ওরফে প্যাট লঞ্জো)। তারা ১৯৫৬ সালের ২২ সেপ্টেম্বর ক্যালিফোর্নিয়ার লস অ্যাঞ্জেলেসে বিয়ে করেন। ১৯৬৬ সালের জুনে তাদের বিবাহ বিচ্ছেদ হয়।
চলচ্চিত্রের ইতিহাস
গোড়ার দিকের চলচ্চিত্র ছিল সাদা-কালোয় তোলা, দৈর্ঘ্য ছিল এক মিনিটেরও কম, আর ছিল নির্বাক। ১৮৯০ সাল থেকেই একাধিক শট সংবলিত, বেশ কয়েক মিনিট দৈর্ঘ্যের ছবি তৈরী হতে থাকে। ১৮৯৮ সালে তৈরী হয় প্রথম ঘূর্ণায়মান ক্যামেরা যা দিয়ে প্যানিং শট নেওয়া সম্ভব ছিল। ১৮৯৭ সালেই প্রথম ফিল্ম ষ্টুডিও তৈরী হয়ে যায়। স্পেশাল এফেক্ট, এক ঘটনাক্রম থেকে অন্য ঘটনাক্রমে ছবির কন্টিন্যুইটি বা অবিচ্ছেদ্যতা বজায় রাখা, ইত্যাদি নানারকম প্রয়োগকৌশলের ব্যবহার শুরু হয়ে যায়।
লিটা গ্রে
মৃত্যু
গ্রে ক্যান্সারে আক্রান্ত হয়ে ১৯৯৫ সালের ২৯ ডিসেম্বর লস অ্যাঞ্জেলেসে মৃত্যুবরণ করেন। তাকে ক্যালিফোর্নিয়ার নর্থ হলিউডে ভালাহালা মেমোরিয়াল পার্ক সিমেট্রিতে সমাহিত করা হয়।
চলচ্চিত্রের ইতিহাস
১৯০০ সাল থেকেই কন্টিন্যুইটির মাধ্যমে ধারাবাহিকতা রক্ষা এবং ক্লোজ-আপ শটের ব্যবহার শুরু হয়ে যায় (অনেকে বলেন এর উদ্ভাবক ডি ডব্লিউ গ্রিফিথ)। এই সময়ের বেশির ভাগ ছবিকেই ‘চেজ ফিল্ম’ বলা যেতে পারে। প্রথম একাধিক রিল সংবলিত কাহিনীচিত্র ১৯০৬ সালে অস্ট্রেলিয়া-তে তৈরী হয়। ১৯০৫ সালে পিটসবার্গে স্থাপিত ‘দ্য নিকেলোডিয়ান’ কে বলা হয় প্রথম স্থায়ী প্রেক্ষাগৃহ যেখানে সফলভাবে শুধুই চলচ্চিত্র প্রদর্শন শুরু হয়েছিল। ১৯১০ এর মধ্যেই অভিনেতা-অভিনেত্রীদের নাম পর্দায় লেখা শুরু হয়, আর চলচ্চিত্র-তারকা হিসাবে তাদের জনপ্রিয়তার রাস্তা খুলে যায়। ১৯১০ থেকে নিয়মিত সংবাদচিত্র প্রদর্শিত হতে থাকে এবং অচিরেই তা’ নতুন সংবাদমাধ্যম হিসাবে জনপ্রিয় হয়ে যায়। ঐ সময়েই মার্কিন চলচ্চিত্রগুলি অস্ট্রেলিয়া এবং ইউরোপের অন্যান্য দেশের (ফ্রান্স ছাড়া) শেয়ার মার্কেটের বৃহত্তম ভাগীদার হয়ে দাঁড়ায়।
ঐ একই সময়ে কৃত্রিম আলোকে চিত্রগ্রহণ জাতীয় আরও অনেক নতুন প্রয়োগকৌশল জন্ম হয়। তখনই কৃত্রিম আলোয় আগুন জ্বলার বিভ্রম সৃষ্টি করা বা বিশেষ বিপদসূচক দৃশ্যে আলো কমিয়ে ভয়ের পরিবেশ তৈরী (লো-কী লাইটিং) করা সম্ভব হয়েছিল। গল্প বলার নতুন মাধ্যম হিসাবে চলচ্চিত্র যাতে দর্শকের কাছে সহজবোধ্য হয়ে ওঠে তারজন্য বিশেষজ্ঞ লেখক নিযুক্ত হওয়া শুরু হল, যারা বই হিসাবে প্রকাশিত জটিল নাটক-নভেলকে সরল করে ছোট আকারে নিয়ে আসতেন, যাতে একটিমাত্র রিলের মধ্যে তার চিত্ররূপ আঁটানো যায়। চলচ্চিত্রেও জঁর বা বিশেষ পদ্ধতি অনুযায়ী শ্রেণীবিন্যাস চালু হল, যদিও কমেডি আর ড্রামারই প্রাধান্য ছিল। প্রথম বিশ্বযুদ্ধের সময় চলচ্চিত্র শিল্পে একটা জটিল রূপান্তর ঘটে যায়। এক রিলের ছোট ছবির জায়গা নেয় পূর্ণদৈর্ঘ্যের কাহিনীচিত্র। প্রেক্ষাগৃহ আকারে বড় হতে থাকে আর পাল্লা দিয়ে বাড়ে টিকিটের দাম। এক শট থেকে অন্য শটে কন্টিন্যুইটি বা অবিচ্ছেদ্যতা বজায় রাখার প্রয়োগকৌশলের উন্নতির সঙ্গে সঙ্গে ১৯১৪ সালের মধ্যে এই ধরনের ধারাবাহিকতা যুক্ত ছবিই বাণিজ্যিক চলচ্চিত্রের প্রধান ঘরানা হিসেবে প্রতিষ্ঠা পেয়ে যায়।
ডি ডব্লিউ গ্রিফিথ ছিলেন সেইসময় মার্কিন চলচ্চিত্র শিল্পের স্তম্ভস্বরূপ। দর্শকদের মধ্যে নাটকীয় উত্তেজনা সঞ্চারে তার জুড়ি মেলা ভার ছিল। যুক্তরাষ্ট্রের ক্যালিফোর্নিয়া অঙ্গরাজ্যের লস এঞ্জেলেস শহরের প্রান্তে হলিউড অঞ্চলে তিনিই প্রথম শুটিং করেন আর অচিরেই হলিউড হয়ে ওঠে যুক্তরাষ্ট্র তথা সারা বিশ্বের চলচ্চিত্র শিল্পের প্রাণকেন্দ্র। ১৯২০ সালের মধ্যে যুক্তরাষ্ট্র বিশ্বে চলচ্চিত্র উৎপাদনে শীর্ষস্থান দখল করে নেয়, প্রতি বছর গড়ে কমকরে ৮০০ চলচ্চিত্র নির্মাণ করা হত। সারা বিশ্বে নির্মিত চলচ্চিত্রের ৮২% ই এখানে তৈরী হত। বিশ্বখ্যাত বিনোদন কোম্পানি ওয়ার্নার ব্রাদার্স তৈরী করেন দ্য জ্যাজ সিঙ্গার, এই ছবিতে প্রথম সিঙ্ক্রোনাইজড বা সমলয় সংলাপ এবং সমলয় সংগীত ব্যবহার করা হয়। ১৯২৭ সালে এই ছবি মুক্তি পাবার সঙ্গেই নির্বাক চলচ্চিত্র যুগের অবসান ঘটে। ১৯২৯ সালের শেষে গিয়ে দেখা যায় হলিউডের প্রায় সমস্ত ছবিই সবাক। তখন অবশ্য শব্দগ্রহণ যন্ত্রের প্রমিতকরণ ঘটেনি, কিন্তু অতিদ্রুত সেটাও হয়ে যায়। শব্দের ব্যবহার শুরু হওয়ার জন্যেই হলিউডের চলচ্চিত্রশিল্প সেই সময়ের মারণ অর্থনৈতিক গ্রেট ডিপ্রেশনের হাত থেকে রক্ষা পায়।
যুদ্ধের সময়ে প্রচারমূলক ছবির হাত ধরে যুক্তরাজ্যে চলচ্চিত্র শিল্পে নবজাগরন আসে, প্রচুর বাস্তবানুগ যুদ্ধ-সম্পর্কিত চলচ্চিত্র তৈরী হয়। দ্বিতীয় বিশ্বযুদ্ধে যুক্তরাষ্ট্রের অংশগ্রহণের সঙ্গে সঙ্গে অনেক দেশভক্তিপূর্ণ এবং উদ্দেশ্যপ্রণোদিত প্রচারমূলক ছবিও তৈরী হতে থাকে। ১৯৫০ এর আশেপাশে হাউস আন-আমেরিকান এক্টিভিটিস কমিটি হলিউডে তদন্ত চালিয়ে প্রচুর কলাকুশলীকে কালো-তালিকাভুক্ত করে। বিশ্বযুদ্ধের অব্যবহিত পরেই দূরদর্শনের ক্রমবর্ধমান জনপ্রিয়তার সামনে চলচ্চিত্রশিল্প কিছুটা বিপন্ন হয়ে পড়ে, বেশ কিছু কোম্পানি দেউলিয়া হয়ে যায়, অনেক প্রেক্ষাগৃহ বন্ধ হয়ে যায়। আবার অন্যদিকে ১৯৫০ এর দশক থেকে বিশ্ব জুড়ে ইংরেজি ছাড়া অন্য ভাষার চলচ্চিত্রের ক্ষেত্রে স্বর্ণযুগ শুরু হয়ে যায়।
১৮৮৮ সালে ফরাসী উদ্ভাবক লুই লা প্রিন্স একটি ছোট ছবি তোলেন যার নাম ছিল রাউন্ডহে গার্ডেন সিন। এখনো পর্যন্ত টিঁকে থাকা ছবিগুলির মধ্যে প্রাচীনতম হিসাবে এই ছবিটি গিনেস বিশ্ব রেকর্ড এর স্বীকৃতিপ্রাপ্ত। যদিও ফরাসী নির্মাতা লুই লুমিয়ের-এর ১৮৯৫ সালে তৈরী সর্তি দে লুসিনে লুমিয়ের দে লিও (লিও-র লুমিয়ের ফ্যাক্টরি থেকে প্রস্থানরত শ্রমিকরা) ছবিটিকে প্রথম সত্যিকারের চলচ্চিত্র হিসেবে গণ্য করা হয়।
চলচ্চিত্রের পূর্বসূরী
শিল্প হিসেবে চলচ্চিত্র বিভিন্ন পূর্বসূরী ঐতিহ্যবাহী শিল্পের ওপর ভিত্তি করেই গড়ে উঠেছিল, যেমন কথকতা, সাহিত্য, নাটক এবং অন্যান্য দৃষ্টিগোচর শিল্প। এছাড়াও চলমান ছবি এবং/অথবা প্রক্ষিপ্ত ছবি সংবলিত বেশ কিছু অনুরূপ শিল্পমাধ্যম আগে থেকেই বিদ্যমান ছিল, যেমন :
কিছু অতীতকালীন প্রেতাত্মা বা ভগবান দর্শনের কাহিনীর ক্ষেত্রে মনে করা হয় যে খুব সম্ভবত অবতল দর্পন, ক্যামেরা অবস্কিউরা বা অন্য কোনো অজানা প্রক্ষেপন যন্ত্র ব্যবহার করা হয়েছিল। ষোড়শ শতাব্দীতে নেক্রোম্যান্টিক বা মৃত ব্যক্তিকে আহ্বান সংক্রান্ত অনুষ্ঠানে এরকম ভেলকি বেশ প্রচলিত ছিল। এই ঐতিহ্য অনুসরণ করেই ম্যাজিক লণ্ঠনের সর্বপ্রথম প্রদর্শনে মৃত্যু ও অন্যান্য ভয়ঙ্কর আকৃতির মূর্তির ছবিই প্রদর্শিত হয়। ১৭৯০ সাল নাগাদ এইধরনের প্রদর্শনী আরো উন্নত রূপ পায় ফ্যান্টাসম্যাগোরিয়া নামধারী মাল্টিমিডিয়া গোস্ট-শো তে, যেখানে যান্ত্রিক স্লাইড, পশ্চাৎ প্রক্ষেপণ, চলন্ত প্রক্ষেপণ, আরোপন, ডিজল্ভ, সত্যিকারের নট-নটী দিয়ে অভিনয়, ধোঁয়া, গন্ধ, শব্দ, এমনকি বৈদ্যুতিক শক পর্যন্ত ব্যবহার করা হত। এইসব ভুতুড়ে বিষয়সমূহই পরবর্তীকালে, চলচ্চিত্রের আবির্ভাবের পরে, রূপান্তরিত হয় হরর ফিল্ম জঁর-এ।
চলমান ছবির উদ্ভাবনের সময় থেকেই ম্যাজিক লণ্ঠনের সাহায্যে তা’ অভিক্ষেপণ করা হত। ১৬৫৯ সালে ওলন্দাজ উদ্ভাবক ক্রিস্টিয়ান হাইগেনস এইধরনের স্লাইড শোর জন্য ছবি আঁকেন, তাতে দেখা যায় একটি কঙ্কাল ঘাড়ের ওপর থেকে নিজের খুলিটা একবার তুলে নিয়ে আবার সেখানেই বসিয়ে দিচ্ছে। কাঁচের চিত্রিত স্লাইডে গতিশীলতা সঞ্চার করার প্রয়োগকৌশল ১৭০০ সাল নাগাদই চলে আসে। সাধারণত শরীরের কোনো অঙ্গকে (হাত বা পা) আলাদা করে এক বা একাধিক অতিরিক্ত কাঁচের ওপর আঁকা হত, তারপর তাকে সম্পূর্ণ শরীরের স্থির স্লাইডের সাপেক্ষে হাত দিয়ে বা অন্য কোনো যান্ত্রিক কৌশলের সাহায্যে নাড়ান হত। যদিও ম্যাজিক লণ্ঠনের প্রদর্শন প্রাথমিকভাবে দর্শকের মনে ভীতি সঞ্চার দিয়েই শুরু হয়েছিল, খুব তাড়াতাড়ি আরো নানা ধরনের বিষয় নিয়ে প্রদর্শনী চালু হয়ে যায়, গল্প বলার আর শিক্ষামূলক কাজেও ব্যবহার হতে থাকে। ঊনবিংশ শতকে প্রচুর নতুন আর জনপ্রিয় ম্যাজিক লণ্ঠন প্রয়োগকৌশলের উদ্ভাবন হয়, তারমধ্যে ছিল ডিজলভিং ভিউ আর বিভিন্ন রকমের যান্ত্রিক স্লাইড, যাদের সাহায্যে ঝকঝকে বিমূর্ত সব এফেক্ট (ক্রোমাট্রোপ ইত্যাদি) তৈরী করা হত, তুষারপাত বা গ্রহ উপগ্রহের চলনের বিভ্রম পর্যন্ত তৈরী করা হয়েছিল।
প্রাথমিক যুগ
১৮৯০ এর সময়ে প্রধানত ভ্রাম্যমাণ প্রদর্শকরাই ছবি দেখাতেন অস্থায়ী ছাউনিতে, বিচিত্রানুষ্ঠানের অঙ্গ হিসেবে। ছবির দৈর্ঘ্য এক মিনিটের বেশি হত না, সাধারণত একটাই দৃশ্য থাকত, তাতে দেখান হত সর্বজনীন দৃশ্য, দৈনন্দিন জীবনযাত্রা, কোনো খেলাধুলার অংশ অথবা স্ল্যাপস্টিক কৌতুকাভিনয়। ছবি হত সাদা-কালোয় তোলা এবং নির্বাক, চলচ্চিত্রের কোনওরকম বৈশিষ্ট্য তাতে থাকত না।
ঊনবিংশ শতক শেষ হবার আগেই চলচ্চিত্রশিল্প সম্পর্কিত ব্যবসা যে সারা বিশ্ব জুড়েই ফুলে-ফেঁপে ওঠে তার মূলে ছিল বাস্তনানুগ চলমান ছবির অভিনবত্ত্ব। চলচ্চিত্র একবার তোলা হয়ে গেলে বিশ্বের যেকোনো জায়গায় দেখান সম্ভব ছিল, এতে করে দর্শক সুদূর দেশের চলমান ভ্রমণবৃত্তান্ত নিজের শহরে বসেই দেখতে পেতেন। সহজ সরল ও সুলভ বিনোদনের মাধ্যম হিসেবে চলচ্চিত্র খুব তাড়াতাড়ি সাধারণ্যে গৃহীত হয়ে যায় আর ভিক্টরিয়ান যুগের শেষের দিকেই সর্বাধিক জনপ্রিয় দৃষ্টিগ্রাহ্য শিল্পমাধ্যম হয়ে ওঠে।
স্ক্লাডানোস্কি ভ্রাতৃদ্বয় ১৮৯৫ সালে বার্লিন উইন্টারগার্টেন থিয়েটার প্রেক্ষাগৃহে প্রকাশ্য চলচ্চিত্র প্রদর্শনীর আয়োজন করেন। ১৮৯৬ সালে মেলবোর্ন এথেনিয়াম প্রেক্ষাগৃহে চলচ্চিত্র প্রদর্শন শুরু হয়। বিংশ শতকের প্রাক্কালেই জনপ্রিয় বিনোদনস্থল হিসেবে নাট্যশালা বা ক্যাবারে প্রদর্শনশালার পাশাপাশি চলচ্চিত্র প্রেক্ষাগৃহ নিজের জায়গা করে নেয়।
১৯২৭ পর্যন্ত চলমান ছবির সঙ্গে কোনো শব্দ যুক্ত থাকতনা, চলচ্চিত্রের ইতিহাসে এই সময়কে নির্বাক যুগ বলা হয়। দর্শকদের অভিজ্ঞতাকে সমৃদ্ধ করার জন্য নির্বাক ছবির সঙ্গে বাদ্যযন্ত্রীরা বাজনা বাজাতেন, কখনো সাউন্ড এফেক্ট এমনকি ধারাবিবরণীর ব্যবস্থা থাকত, সাধারণত অভিক্ষেপণ যন্ত্র যিনি চালাতেন তিনিই এই ধারাবিবরণীর দায়িত্ত্বে থাকতেন। বেশিরভাগ দেশে চলমান ছবির ফাঁকে ফাঁকে ইন্টারটাইটেল বা ছাপানো লেখা সংবলিত কার্ড গুঁজে দিয়ে কথোপকথন বা কাহিনীর খুঁটিনাটি বর্ণনা করে দেওয়া হত, কিন্তু জাপানের চলচ্চিত্রে সম্পূর্ণ নির্বাক যুগ ধরেই মানুষের দ্বারা কাহিনীবর্ণনই চলমান ছবির সঙ্গে সঙ্গত করে এসেছে। এই প্রযুক্তিগত সমস্যার সমাধান ঘটে ১৯২৩ এ এসে।
এই ধারার চেয়ে কিছুটা আলাদা ছিল ইলাস্ট্রেটেড সং বা সচিত্র সঙ্গীত প্রদর্শনী। ১৮৯৪ তে যুক্তরাষ্ট্রের ভডেভিল হাউসগুলিতে (এক বিশেষ ধরনের বিচিত্রানুষ্ঠানগৃহ) এইধরনের প্রদর্শনীর উদ্ভব হয় আর প্রায় ১৯৩০ দশকের শেষ অব্দি চলচ্চিত্র প্রেক্ষাগৃহগুলোতে টিঁকে থাকে। স্টিরিওপ্টিকন জাতীয় ম্যাজিক লণ্ঠন যন্ত্রের সাহায্যে হাতে রাঙানো স্থিরচিত্রের স্লাইড প্রক্ষেপণ করা হত, সঙ্গে থাকত পিয়ানোবাদন সহযোগে গান (কখনো পূর্বগৃহীত সঙ্গীত)। গানের কাহিনীকেই স্লাইডের সাহায্যে চিত্ররূপ দেওয়ার চেষ্টা করা হত, কাহিনী এগোনোর সঙ্গে সঙ্গে স্লাইড পাল্টে দেওয়া হত। সচিত্র সঙ্গীত প্রদর্শনীর উদ্দেশ্য ছিল শীট মিউজিকের (বিশেষ ধরনের হাতে লেখা বা ছাপানো সঙ্গীতের স্বরলিপি) বিক্রি বাড়ানো, সেইসময় এইরকম একেকটা স্বরলিপি দশ লক্ষ কপিও বিক্রি হয়েছে। পরবর্তীকালে, চলচ্চিত্রের উত্থানের পরে, এইধরনের সচিত্র সঙ্গীত দেখান হত চলচ্চিত্র শুরুর আগে বা রিল পরিবর্তনের সময়।
১৯১৪ সালে দি ফটো-ড্রামা অফ ক্রিয়েশন বা ‘সৃষ্টির চিত্রনাট্য’ নামের এক অবাণিজ্যিক উদ্যোগে চলমান ছবি ও শব্দকে সমলয়ে আনার চেষ্টা করা হয়। জেহোভার সাক্ষী ধর্মগোষ্ঠীর অনুগত সংগঠন ওয়াচ টাওয়ার বাইবেল এন্ড ট্রাক্ট সোসাইটি অফ পেনসিলভেনিয়া আট ঘণ্টার এই প্রদর্শনীটি প্রযোজনা করে, আশিটি শহরে এটা প্রতিদিন দেখান হত, যুক্তরাষ্ট্র আর কানাডার প্রায় আশি লক্ষ মানুষ এই প্রদর্শনী দেখেছিলেন।
চলচ্চিত্রের জন্ম
যাত্রা শুরুর এগারো বছরের মধ্যেই চলচ্চিত্র তার অভিনবত্ত্ব কাটিয়ে উঠে এক বিশালায়তন বিনোদনশিল্পে পরিণত হয়। প্রথমে যা ছিল ব্যক্তিগত উদ্যোগে তৈরী একটিমাত্র চলমান দৃশ্য, পরবর্তীতে তাইই পরিণত হয় বৃহদাকার কোম্পানির দ্বারা প্রস্তুত বহুদৃশ্যসংবলিত দীর্ঘায়তন শিল্পজাত পণ্যে। ১৯০০ এর সময় থেকেই নির্মাতারা প্রাথমিক স্তরের সম্পাদনাসহ আখ্যানধর্মী ছবি বানাতে শুরু করেন।
ক্যামেরার উদ্ভাবন এবং অগ্রগতি
গোড়ার দিকে চলমান চিত্রগ্রাহী ক্যামেরাকে ট্রাইপডের মাথায় বেঁধে রাখতে হত আর ক্যামেরাকে অনুভূমিক রাখার প্রয়োগকৌশলও ছিল সীমিত। শট নেওয়ার সময় ক্যামেরা থাকত অনড়। ক্যামেরাকে গতিশীল করতে গেলে চলন্ত গাড়িতে ক্যামেরা বসিয়ে রেখে ছবি তুলতে হত। লুমিয়ের ভ্রাতৃদ্বয় ১৮৯৬ সালে চলন্ত ট্রেনের মধ্যে ক্যামেরা রেখে এইভাবে ছবি তোলেন।
১৮৯৭ সালে ব্রিটিশ প্রযুক্তিবিদ রবার্ট ডবলিউ. পল প্রথম ঘূর্ণায়মান ক্যামেরা যন্ত্র তৈরী করেন, ঐ পন্থায় প্যানিং শট নেওয়া সম্ভব ছিল। তার তৈরী যন্ত্রে একটা উল্লম্ব অক্ষের উপর ক্যামেরা বসান থাকত, সঙ্গে লাগান একটা বাঁকা হাতল ঘোরালে ওয়র্ম গিয়ার চলত, আর ঐ গিয়ারের ঘূর্ণনের সঙ্গে ক্যামেরাও ঘুরত। ঐ ক্যামেরা ব্যবহার করে তিনি রাণী ভিক্টোরিয়ার রাজত্ত্বের হীরক জয়ন্তী উপলক্ষ্যে আয়োজিত শোভাযাত্রার ছবি একটিমাত্র দৃশ্যে ধরতে সমর্থ হন। তার পরের বছর থেকে তিনি এই যন্ত্র বিক্রি করতে শুরু করেন। সেই যুগের ফিল্ম ক্যাটালগে ঐরকম প্যানিং যুক্ত শটকে কখনো কখনো ‘প্যানোরামা’ বলেও উল্লেখ করা হয়েছে।
ফরাসী পরিচালক জর্জ মেলিয়েজ ১৮৯৭ সালের মে মাসে প্যারিসের উপকণ্ঠে একটি ফিল্ম ষ্টুডিও গড়ে তোলেন। একেবারে প্রাথমিক যুগে তৈরী স্টুডিওগুলোর মধ্যে এটি ছিল অগ্রগণ্য। স্থিরচিত্রের জন্য বানানো বৃহদাকার স্টুডিওগুলোর আদলে তৈরী এই স্টুডিওর তিনদিক ছিল কাচ দিয়ে ঘেরা, ছাদেও ছিল কাঁচের আচ্ছাদন, আর রৌদ্রকরোজ্জ্বল দিনে আলো ডিফিউজ করার জন্য পাতলা সুতির কাপড়ে ছাদ ঢেকে নেওয়ারও ব্যবস্থা ছিল। ১৮৯৬ থেকে শুরু করে মেলিয়েজ পাঁচশোরও বেশি ছোট ছবি প্রযোজনা, পরিচালনা, আর পরিবেশনা করেন। এর বেশিরভাগই ছিল এক দৃশ্যের ছবি, একটিমাত্র টানা শটে তোলা। মেলিয়েজের কাজ থেকে বোঝা যায় যে তিনি মঞ্চ এবং চলচ্চিত্রের মধ্যে সাদৃশ্য টানার চেষ্টা করতেন। তবে তিনি বুঝতেন যে চলচ্চিত্র এমন এক বিশেষ দৃশ্যানুভূতি দিতে পারে মঞ্চে যা কখনোই সম্ভব নয়।
১৮৯৫ তে এডিসন কোম্পানির তৈরী দি এক্সিকিউশন অফ মেরি স্টুয়ার্ট ছবিতে স্কটল্যান্ডের রাণী মেরির শিরোচ্ছেদ দেখানো হয়। শেষ দৃশ্যের জন্য ব্যবহার করা হয় অভিনেত্রীর পুতুল। এই ছবিটি কিনেটোস্কোপ যন্ত্রের সাহায্যে দেখতে হত। জর্জ মেলিয়েজও তার দ্য ভ্যানিশিং লেডি ছবিতে একই ধরনের প্রয়োগকৌশল ব্যবহার করেন। স্টপ মোশন প্রযুক্তির সাহায্যে মহিলাটিকে ক্যামেরার সামনে দৃশ্যমান থেকে অদৃশ্য করে দেওয়া হয়।
রিভার্স মোশন বা বিপরীত চলন প্রয়োগকৌশলেরও প্রবর্তন করেন স্মিথ। প্রথমে তিনি একটি দৃশ্য তুলে নিতেন, তারপর ক্যামেরা উল্টো করে বসিয়ে আবার একই দৃশ্য শুট করতেন, তারপর দ্বিতীয় দৃশ্যের শেষ অংশটা প্রথম দৃশ্যের শেষে জুড়ে দিতেন। তার টিপসি, টোপসি, টার্ভি এবং দ্য অকোয়ার্ড সাইন পেন্টার ছবিতে এই কৌশলের ব্যবহার ছিল, তবে এই ছবিগুলি এখন আর পাওয়া যায়না। এখন এই কৌশলের সবচেয়ে পুরোনো নিদর্শন দেখতে পাওয়া যায় তার দ্য হাউস দ্যাট জ্যাক বিল্ট ছবিতে, এটি তিনি বানিয়েছিলেন ১৯০০ সালের সেপ্টেম্বর মাসে।
ব্রিটিশ নির্মাতা সিসিল হেপওয়ার্থ এই প্রয়োগকৌশলকে আরও এগিয়ে নিয়ে যান। তিনি গতিশীল ছবির নেগেটিভকে ফ্রেম অনুযায়ী পেছন থেকে সামনে প্রিন্ট করেন, তাতে করে সম্পূর্ণ বিপরীত গতিসম্পন্ন প্রিন্ট পাওয়া যায়। তিনি একটি বিশেষ ধরনের প্রিন্টার তৈরী করেন যাতে নেগেটিভকে অভিক্ষেপণ যন্ত্রের সাহায্যে আরেকটি ক্যামেরার মুখে প্রজেক্ট করা হত, আর সেই ক্যামেরায় বিশেষ ধরনের লেন্স লাগিয়ে একেবারে সমাকৃতি ছবি পাওয়া যেত। এই ব্যবস্থাপনার নাম দাঁড়ায় ‘প্রজেকশন প্রিন্টার’, এবং পরবর্তীকালে এই নীতির ভিত্তিতেই অপটিক্যাল প্রিন্টার তৈরী হয়।
১৯০০ সাল নাগাদই পল এবং হেপওয়ার্থের ছবিতে ক্যামেরার স্পিড নিয়ে পরীক্ষা-নিরীক্ষা চোখে পড়ে। ১৮৯৯ সালে অন এ রানওয়ে মোটর কার থ্রু পিকাডেলি সার্কাস ছবিতে পল খুব ধীরে ধীরে ক্যামেরা ঘোরান। পরে যখন ছবিটি ১৬ ফ্রেম প্রতি সেকেণ্ডে অভিক্ষেপ করা হয়, মনে হয় যেন দৃশ্যাবলী ভীষণ দ্রুতগতিতে ছুটে চলেছে। এর ঠিক বিপরীত কৌশল প্রয়োগ করেন হেপওয়ার্থ দ্য ইন্ডিয়ান চিফ এবং সিডলিৎজ পাউডার (১৯০১) ছবিতে। চিফ-এর চলাফেরার শট নেওয়া হয় ১৬ ফ্রেম প্রতি সেকেণ্ডের চেয়ে অনেক দ্রুতগতিতে, তারপর স্বাভাবিক গতিতে সেই ছবি প্রক্ষেপণ করলে যে এফেক্ট পাওয়া যায় তাকেই আমরা এখন স্লো মোশন বলি।